**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ PRIMAR**

**Administrația Domeniului Public Soós Zoltán**

Biroul Juridic

**Nr**. 63010/8729/22.08.2022

**R E F E R A T D E A P R O B A R E**

**privind preluarea rețelei de apă și canalizare cu instalațiile aferente investiției ”EXTINDERE REȚELE ȘI BRANȘAMENTE LA UTILITĂȚI – APĂ, CANALIZARE MENAJERĂ pentru 22 LOCUINȚE TIP DUPLEX, 3 LOCUINȚE TIP SINGLE, CLĂDIRE DE SERVICII, str. Budiului, f.n.” de la investitorul S.C. MACO CONSTRUCT S.R.L. și predarea acesteia în administrarea Companiei Aquaserv**

Prin prezenta, propunem preluarea în patrimoniul Municipiului a unor mijloace fixe aferente investiției ”*Extindere rețele și branșamente la utilități – apă, canalizare menajeră pentru 22 locuințe tip duplex, 3 locuințe tip single, clădire de servicii, str. Budiului, f.n.*” şi predarea acestora în administrarea Companiei Aquaserv.

Lucrările au fost executate de către S.C. IMPACT PREST INSTAL S.R.L. conform proiectului tehnic elaborat de către S.C. ECOROM S.R.L., investitorul fiind S.C. MACO CONSTRUCT S.R.L.

Conform art. 89, alin. (5) din Regulamentul serviciului de alimentare cu apă potabilă şi de canalizare în aria de operare a Companiei Aquaserv Târgu Mureş, aprobat cu actul adiţional nr. 70/24.10.2006 la Contractul de Delegare a Gestiunii Serviciilor Publice de alimentare cu apă şi de canalizare, înregistrat sub nr. 22/05.03.2010 la Asociaţia de Dezvoltare Intercomunitară “Aqua Invest Mureş” şi sub nr. 202662/05.03.2010 la Compania Aquaserv, *“Recepţia şi preluarea branşamentului, respectiv a extinderilor de reţele de apă ca mijloace fixe se realizează conform legislaţiei în vigoare. După recepţionare, branşamentele/extinderile de reţele se înscriu în conformitate cu prevederile legale, în evidenţa mijloacelor fixe,* ***ca bunuri aparţinătoare domeniului public de interes local.*** *Extinderile de reţele şi branşamentele construite prin finalizarea utilizatorilor şi a dezvoltătorilor imobiliari* ***vor fi donate administraţiilor publice locale prin hotărâri ale consiliilor locale respective****”.*

Totodată, prevederile art. 3 lit. d) din Legea nr. 241/2006 descriu **sistemul public de alimentare cu apă** ca fiind format din “*ansamblul construcţiilor şi terenurilor, instalaţiilor tehnologice, echipamentelor şi dotărilor specifice, prin care se realizează serviciul public de alimentare cu apă.”*

Investitorul S.C. MACO CONSTRUCT S.R.L. şi-a manifestat intenţia de a renunţa la dreptul său de proprietate în favoarea Municipiului Târgu Mureș asupra rețelei de apă și canalizare cu instalațiile aferente prin **Declarația autentică** nr. 518/30.04.2022. Documentația relevantă a fost transmisă către Serviciul Public Administrația Domeniului Public, fiind atașată proiectului de hotărâre.

Componenţa mijloacelor fixe aferente proiectului ”*Extindere rețele și branșamente la utilități – apă, canalizare menajeră pentru 22 locuințe tip duplex, 3 locuințe tip single, clădire de servicii, str. Budiului, f.n.*” este prezentată în Anexa nr. I la proiectul de hotărâre alăturat.

În ceea ce privește componența comisiei de preluare-predare a acestor bunuri, propunem împuternicirea unei comisii desemnate prin dispoziţie a primarului cu preluarea - predarea bunurilor spre administrare către Compania Aquaserv, în baza Contractului de Delegare a Gestiunii Serviciilor Publice de Alimentare cu Apă şi de Canalizare nr. 202662/05.03.2010.

Având în vedere cele expuse, supunem aprobării Consiliului Local proiectul de hotărâre alăturat.

**Aviz favorabil al**

**Administrației Domeniului Public**

**Director A.D.P.**

**ing. Moldovan Florian**

 **Șef Birou Juridic A.D.P.,**

 **C.j. Codarcea Roxana**

 Întocmit

 C.j. Făgărășan Tudor

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA Proiect**

**JUDEȚUL MUREȘ** (nu produce efecte juridice\*)

**CONSILIUL LOCAL MUNICIPAL TÂRGU MUREȘ**

 **PRIMAR**

 **Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind preluarea rețelei de apă și canalizare cu instalațiile aferente investiției ”EXTINDERE REȚELE ȘI BRANȘAMENTE LA UTILITĂȚI – APĂ, CANALIZARE MENAJERĂ pentru 22 LOCUINȚE TIP DUPLEX, 3 LOCUINȚE TIP SINGLE, CLĂDIRE DE SERVICII, str. Budiului, f.n.” de la investitorul S.C. MACO CONSTRUCT S.R.L. și predarea acesteia în administrarea Companiei Aquaserv**

**Având în vedere:**

a) Referatul de aprobare nr. 63010/8729/22.08.2022 inițiat de Primar prin Serviciul Public Administrația Domeniului Public – Biroul juridic *privind rețelei de apă și canalizare cu instalațiile aferente investiției ”EXTINDERE REȚELE ȘI BRANȘAMENTE LA UTILITĂȚI – APĂ, CANALIZARE MENAJERĂ pentru 22 LOCUINȚE TIP DUPLEX, 3 LOCUINȚE TIP SINGLE, CLĂDIRE DE SERVICII, str. Budiului, f.n.” de la investitorul S.C. MACO CONSTRUCT S.R.L. și predarea acesteia în administrarea Companiei Aquaserv;*

b) Raportul Comisiilor de specialitate din cadrul Consiliului local municipal Târgu Mureș;

c) Raportul Direcției Juridice, Contecios Administrativ și Administrație Publică Locală;

d) Raportul Direcției Tehnice;

e) Raportul Direcției Economice;

**În conformitate cu prevederile:**

* Art. 889 al Legii nr. 287/2009 privind Codul civil, republicată, cu modificările și completările ulterioare;
* Declarației de renunțare autentificată sub nr. 518/21.04.2022;
* Art. 12, lit. e) și art. 20, alin. (1) din Legea nr. 241/2006 a serviciului de alimentare cu apă şi de canalizare, republicată, cu modificările și completările ulterioare;

**În temeiul** art. 129 alin. (2) lit. d), alin. (7), lit. n), art. 139 alin. (1) și art. 196, alin. (1), lit. a) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e:**

**Art.1**. Se aprobă preluarearețelei de apă și canalizare cu instalațiile aferente investiției *”EXTINDERE REȚELE ȘI BRANȘAMENTE LA UTILITĂȚI – APĂ, CANALIZARE MENAJERĂ pentru 22 LOCUINȚE TIP DUPLEX, 3 LOCUINȚE TIP SINGLE, CLĂDIRE DE SERVICII, str. Budiului, f.n.”* de la investitorul S.C. MACO CONSTRUCT S.R.L. în patrimoniul privat al Municipiului Târgu Mureș

**Art. 2.** Se aprobă lista mijloacelor fixe prezentată în Anexa I, care face parte integrantă din prezenta hotărâre.

**Art. 3.** Se aprobă trecerea din domeniul privat în domeniul public al Municipiului Târgu Mureș a mijloacelor fixe cu privire la care s-a renunţat la dreptul de proprietate conform art. 1.

**Art. 4.** Se apropă predarea în administrare a mijloacelor fixe identificate în Anexa I către Compania Aquaserv conform Contractului de Delegare a Gestiunii Serviciilor Publice de alimentare cu apă şi de canalizare înregistrat sub nr. 22/05.03.2010, la Asociaţia de Dezvoltare Intercomunitară “Aqua Invest Mureş” şi sub nr. 202662/05.03.2010 la Compania Aquaserv.

**Art. 5**. Preluarea-predarea mijloacelor fixe prezentate în Anexa I se va executa de către o comisie desemnată prin dispoziție a primarului.

**Art. 6.** Cu aducerea la îndeplinire a prevederilor prezentei hotărâri se încredinţează Executivul Municipiului Tg. Mureş prin Serviciul Public Administraţia Domeniului Public, Direcția Tehnică și Direcția Economică.

**Art. 7.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. 8.** Prezenta hotărâre se comunică:

* Serviciului Public Administraţiei Domeniului Public;
* Direcției Tehnice;
* Direcției Economice;
* Companiei Aquaserv.

**Viză de legalitate**

**Secretarul General al Municipiului Târgu Mureș**

**BÂTA ANCA VOICHIȚA**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**